Хакім Айгерім

1 курс магистрант

ҚазҰУ, Шығыстану факультеті

З.А.Тлеугабылова

Әл-Фараби атындағы ҚазҰУ, аға оқытушы

Резюме

 В статье рассматриваются Тюркские топонимы в Иране с древних времени. Автор разделяет топонимы на группы по лексико-семантическим особенностям и значение тюркских слов.

Resume

 The article deals with Turkic toponyms in Iran since ancient times. The author divides the place names into groups of lexical-semantic features and meaning of Turkic words.

**Иранға қатысты Түркі топонимдері**

 Мақаланың тақырыбы: «Иранға қатысты түркі топонимдері». Бұл мақалада түркі тілінен енген Иран қатысты жер-су аттары жайлы айтылады. Ортағасырда түркі халықтары бүкіл Орталық Азияда көшіп, мекендеп, жорықтар жасап, әр жерлерде өздерінің «түркілік қасиеттерін» қалдырып отырған. Түркілік қасиетке: мәдениетін, әдет-ғұрпын, тілін, дінін, өмір сүру салтын, т.б. жатқызуға болады. Сол түркі халқы Иран жеріне келгенде парсы тіліне ықпалын қатты тигізе алмаса да, кейбір парсы сөздерін түркі сөздеріне алмастырды.

 Түркі тайпалары парсы жерінде жүріп өткен жер-су атауларына мағынасына қарай түркі тілінде ат қойған. Кейбір Иран мен Оңтүстік Әзірбайжан топонимдері түркі тіліндегі түс, жануар, өсімдік, түркі тайпа аттары, заттарына байланысты қазіргі күнге дейін аталып жүр.

 Фитотопонимдер: Икиағаш, Алтыағаш, Ағашерис, Алмалы, Армудағачлы, Тутағачы, Тутчал, Анжирли және т.б. секілді Иранда жер-су атаулары кездеседі. Бұл фитотопонимдердің негізгі мағынасы түркі тіліндегі өсімдіктерге байланысты болып тұр.

 Зоотопонимдерге: Жейранбулағы, Жейрандерек, Тулкутепесі, Қаратулку, Иланкош, Иланқара, Шегалек, Шағалы және т.б. жатса, этнотопонимдерге: Сиахефшар, Баяндере, Деребаян, Торкедек, Қызғапанторк және т.б. сынды атаулар жатады.

 Осы топонимдер түркі тілінде аталса да, Иран жеріндегі халықтар түркі тілінде сөйлемеген. Ирандықтар ежелден парсы тілдерінің құндылығын ұмытпай, қазіргі күнге дейін сақтап келеді. Ал, осы Иранға қатысты топонимдердің түркі тілінде аталуының бірден-бір себебі, түркі халықтарының Иран халықтарымен етене араласып, сол жерде көп уақыт мекендегенінде болып табылады.